Espen Dietrichson

Espen Dietrichson (født 17. september 1976 i Stavanger) er en norsk billedkunstner. Han vokste opp i Arendal, og bor nå i Oslo. Dietrichson er utdannet ved Oslo Tegne og Maleskole (1998–2000) og Statens kunstakademi (2000–2004).

Espen Dietrichson jobber hovedsakelig med skulptur. De siste årene har han også stilt ut tegninger og silketrykk. Tore Ellingsen i Agderposten beskrev i 2008 Dietrichsons arbeider slik: 

Han fikk oppgaven med å utsmykke Våler kirke etter brannen i 2009 og samarbeidet med arkitekt Espen Surnevik. Dietrichsons arbeider skal utsmykke fondveggen bak i koret, alter, prekestol med mer.Ballestad, Anne Gro: «Solgte for 500.000 på fire uker» i Agderposten, 2. april 2014.

 Priser og stipender 
To år etter at han gikk ut av Kunstakademiet fikk han arbeidsplass i Bomuldsfabriken Kunsthalls gjesteatelier i et år, med en separatutstilling samme sted som avslutning. Nesten samtidig ble han tildelt et toårig kunstnerstipend fra staten. Utstillingen ble karakterisert slik i pressemeldingen: «Dietrichsons problematisering av skulpturen og ideen om bruksgjenstanden har også postmodernistiske idealer. De ufunksjonelle arbeidene skaper kaos i et perfekt modernistisk samfunn.»Krakstad, Anna: «Dietrichson på Bomuldsfabriken» i Agderposten, 18. september 2007. 

I 2008 ble han tildelt Aust-Agder fylkeskommunes kunstnerstipend på 170000 kroner. Juryen begrunnet tildelingen av stipendet slik: «Juryen velger å gi stipendet til utvikling av kunstnerskapet til en ambisiøs, ung kunstner med lokal base. Han har internasjonale ambisjoner og er i ferd med å etablere seg på et høyt kunstnerisk nivå.» Ellingsen, Tore: «Hedret med stipend» i Agderposten, 22. november 2008.

Jakob Weidemann-stipendet ble tildelt Dietrichson i 2011, og styret i Stiftelsen Ringsveens begrunnelse er at «Espen Dietrichson ble valgt både på grunn av de innlysende kvalitetene ved hans utstilte arbeider på Høstutstillingen, og at han tidligere i sitt kunstnerskap har vist seg som et særegent talent i begrunnelsen.»Fürstenberg, Monica Linn B.: «Fikk 100.000 i kunstnerstipend» i Agderposten, 28. september 2011. 

 Utstillinger 
Espen Dietrichson har blant annet hatt separatutstillinger ved Galleri Van Bau, Vestfossen (2006), Kunstnerforbundet, Oslo (2007), Bomuldsfabriken Kunsthall, Arendal, (2007), Unge Kunstneres Samfund, Oslo (2008), Galleri Trafo, Asker (2009), Galerie Susan Nielsen, Paris (2010), CirkulationsCentralen i Malmö (2011), Hå gamle prestegård (2011)

 Litteratur 
 Sketches for a Mechanical Sunrise, Red. Eivind Slettemeås med tekster av Eivind Slettemeås, Helga-Marie Nordby og , Torpedo Press, 2009, ISBN 978-82-997-365-6-5

 Referanser 

 Eksterne lenker 

 Espen Dietrichson først ut i monografiserie fra Torpedo Press hos Kunstkritikk.no
 Espen Dietrichson hos Bomuldsfabriken Kunsthall

Kategori:Norske tegnere
Kategori:Norske billedhuggere
Kategori:Personer fra Arendal kommune
Kategori:Aust-Agder fylkes kunstnerstipend
Kategori:Fødsler i 1976